Prisbelønte og kritikerroste SVENSKJÆVEL følger 23 år gamle Dino på jobbjakt i Oslo. I likhet med titusener av andre svenske ungdommer, søker hun jobb i Norge. Det blir en sommer annerledes enn hun hadde tenkt seg ...
Da Dino (Bianca Kronlöf) får jobb i et middelklasse-hjem som barnevakt og hushjelp, opplever hun en virkelighet veldig fjern fra hennes egen. I løpet av noen få sommeruker endrer tilværelsen seg radikalt og hun havner i sentrum av et uventet og rørende trekantdrama.
Så kommer jeg til å tenke ca 10 år tilbake i tid. Jeg hadde et par opphold på Sahlgrenska sykehus i Gøteborg. Jeg var der flere uker, og ble rimelig godt kjent med både personalet og andre pasienter. Jeg gjennomgikk en temmelig kostbar behandling, som jeg heldigvis ikke betalte for selv. Men jeg fikk spørsmålet om dette ganske mange ganger. «Du betalar vel själv du som är millionär»? Jeg fikk utrolig mange spørsmål om penger, eller om alt som har med økonomi å gjøre. Jeg er ikke vant til å snakke om penger, og særlig ikke min personlige økonomi på den måten, så jeg ble litt satt ut. Vanligvis fleipet jeg det bort, og ga dem den historien de allerede hadde dannet seg i sin egen fantasi + litt til.